Marcin Szyszkowski

Marcin II Szyszkowski av klanen Ostoja (født 1554 i Iłża, død 30. april 1630 i Kraków) var en polsk prelat som ble biskop av Luck, Płock og til slutt av Kraków. Mens han var biskop av Kraków ble han også fyrste av Siewierz.


== Liv og virke ==


=== Bakgrunn ===
Mercin Szyszkowski ble født i en adelig familie som var en del av Ostoja-klanen. Etter å ha fullført jesuittenes skole i Pułtusk studerte han videre i Krakow, Roma, Bologna og Padova. 
Hans intellekt og humanistiske dannelse hjalp ham raskt videre. Han ble kansler for Piotr Myszkowski, som var biskop av Krakow på den tiden.


=== Biskop ===


==== Luck ====
Han han avanserte raskt til koadjutorbiskop i Luck i 1604, det katolske sentrum i det området som ble kalt Christopolis.


==== Plock ====
18. november 1607 ble han biskop av Płock. Han oversatte mange verker italiensk til latin, og grunnla en jesuittskole i Płock i året 1616. Han fullførte byggingen av bispepalasset, og i Pułtusk gjenoppbygde han også byslottet, og åpnet en høyskole for fattige studenter.


==== Kraków ====
Marcin Szyszkowki flyttet over til Krakow i oktober 1616 og ble biskop av Krakow den 3. juni 1617. 
Han begynte sin bispetide i Kraków med utgivelsen av den tredje og ferskeste utgave av Index librorum prohibitorum.kan lot også alle boktrykkerne og bokhandlerne komme sammen og informerte dem om at de ikke kunne gi ut eller selge bøker uten godkjenning fra en sensurinstans utnevnt av ham. Trykkerne og selgere som ikke overholdt dette ble bøtelagt og mistet lisensen. Disse reglene ble publisert i 1621. Han var den første polske biskopen som klarte å implementere sensur så effektivt.I løpet av sin tid som biskop av Krakow åpnet han flere skoler, kirker og kapeller for fransiskanerbrødrene. Han var imot reformasjonens fremstøt, og i sin kamp for å bevare den katolske kirke vant han tilbake 37 kirker for den katolske sak. 
Hans virke ble komplisert av pågående problemer mellom jesuittene og Akademiet i Krakow Han hadde ikke noe annet valg enn å gjøre mer enn å beordre begge sider å bevare freden.Som biskop av Kraków ble Szyszkowski også utnevnt til fyrstbiskop av Siewierz.  Han var politisk aktiv og opprettholdt, i likhet med andre kirkemenn på sin tid, gode bånd med habsburgerne.I katedralen på Wawel i Krakow står fra hans tid en kuppelformet baldakin av svart og rosa marmor, forgylt bronse og tre. Den stammer fra årene 1626-1629.
De mest populære sarkofagene i polske kirker på 1600-tallet var i form av byster av de avdøde personer, i en stil med opprinnelse fra Roma. Fire barokke statuer av biskopene i Krakow, inkludert Marcin Szyszkowski (laget av svart marmor av Jan Trevano) ble plassert rundt St. Stanislaus’ confessio stående over krypten der biskopene er gravlagt.


== Episkopalgenealogi ==
Hans episkopalgenealogi er:

Erkebiskop Jakub Uchański (1502-1581)
Erkebiskop Stanisław Karnkowski (1520-1603) * bispeviet 1568
Kardinal Bernard Maciejowski (1548-1608) *1588
Biskop Marcin Szyszkowski (1554-1630) *1604


== Litteratur ==
T. Bela, T.: Publishing Subversive Texts in Elizabethan England and the Polish-Lithuanian Commonwealth, 2016
DK Travel, DK Eyewitness Travel Guide Krakow, 2015
B. Przybyszewski: Święty Stanisław biskup męczennik: sprawa św. Stanisława, biografia, legenda, kult, ikonografia, polemika z Gerardem Labudą, 2005
R. Lolo: Rzeczpospolita wobec wojny trzydziestoletniej: opinie i stanowiska szlachty, 1618-1635, 2004
Zbiory, Studia Waweliana - Volumes 11-12, 2002
Antoni Julian Nowowiejski: Płock. Monografia historyczna...., Płock 1990
P. Nitecki: Biskupi Kościoła w Polsce w latach 965 - 1999, H. Gulbinowicz, Warszawa: „Pax”, 2000, ISBN 83-211-1311-7, OCLC 189782455.
Krzysztof Rafał Prokop: Sylwetki biskupów łuckich. Biały Dunajec: Ostróg : "Wołanie z Wołynia", 2001. ISBN 83-911918-7-7.


== Referanser ==